Source: https://www.obeczubak.sk/news/rvps-upozornuje/
Timestamp: 2018-11-16 20:14:36+00:00
Document Index: 10742316

Matched Legal Cases: ['§ 19', '§ 54', '§ 19', '§ 19', '§ 48', '§ 50']

RVPS upozorňuje :: Zubák
Obec Zubák | RVPS upozorňuje
RVPS upozorňuje
okr. Ilava, Púchov, Považská Bystrica
Vybavuje: Hlubinová Púchov 15.4.2013
Vec: Povinnosť čipovania psov, mačiek, fretiek
Od 1.11.2011 musia byť všetky psy, mačky, fretky nezameniteľne označené
- do 8 týždňov veku
- alebo pred uvedením na trh
- alebo pred prevedením zvieraťa do vlastníctva inej osoby
v zmysle zákona č. 39/2007 Z.z. o veterinárnej starostlivosti v znení neskorších predpisov / § 19 ods.3/ a Vyhlášky MPRV SR č. 19/2012 Z.z. o identifikácii a registrácii spoločenských zvierat.
Na spoločenské zvieratá, ktoré sa narodili pred dátumom 1.11.2011 sa vzťahuje dvojročné prechodné obdobie, ktoré končí dátumom 30.9.2013 / § 54b ods.5, zák. č. 39/2007 Z.z. /. V priebehu tohto obdobia musia byť psy, mačky a fretky označené mikročipom – transpondérom alebo tetovaním.
Psy, mačky a fretky označení pred 3.7.2011 tetovaním, ktoré je čitateľné a dokázateľné / potvrdené v preukaze o pôvode / , sú platne označené a netreba ich dodatočne označovať mikročipom – transpondérom.
Aplikáciu transpondéra – mikročipu môže vykonať len poverený veterinárny lekár / § 19 ods.8 zákona č. 39/2007 Z.z./. Transpondér je aplikovaný sterilnou jednorazovou striekačkou pod kožu. Úkon je bezbolestný a trvá asi 2 sekundy.Informácie o identifikovanom zvierati a jeho majiteľovi zadáva do Centrálneho registra spoločenských zvierat veterinárny lekár, ktorý vykonal identifikáciu zvieraťa / § 19 ods.9 zák. č. 39/2007 /.
Transpondér – mikročip musí byť v súlade s normou ISO 11784 a je čitateľný odčítavacím zariadením, ktoré je v súlade s normou ISO 11785.
Toto odčítavacie zariadenie vlastnia súkromní veterinárni lekári, regionálna veterinárna správa , prípadne mestská polícia.
Psi, mačky a fretky, ktoré sú premiestňované mimo územia SR, musia byť sprevádzané pasom spoločenského zvieraťa / Nariadenie č. 998/2003 Európskeho parlamentu a Rady /. Pas môže vystaviť len poverený lekár, ktorý je zapísaný v Zozname poverených lekárov.
Pri nesplnení tejto povinnosti orgán veterinárnej správy uloží pokutu fyzickej osobe pokutu do 300 eur / § 48 ods.1, písm.a zák.č.39/2007 Z.z. / , fyzickej osobe – podnikateľovi alebo právnickej osobe pokutu od 400 do 3500 eur / § 50 ods.1, písm e /.
Podrobnejšie informácie vám poskytne váš ošetrujúci veterinárny lekár, Regionálna veterinárna a potravinová správa Púchov / 0424710186, zdraviezvierat.pu@svps.sk / alebo na www.svssr.sk, www.kvlsr.sk.
MVDr.Ján Pastorek